Admitere licee militare 2024: Perioada de ÎNSCRIERE a candidaților, prelungită până în 5 aprilie. Condiții de înscriere
Pentru a veni în sprijinul elevilor de clasa a VIII-a care intenționează să urmeze cursurile unui colegiu național militar, înscrierile pentru admiterea în cele 5 colegii naționale militare vor continua până în data de 05 aprilie 2024.
Menționăm că învățământul liceal militar este gratuit și are ca misiune pregătirea științifică și umanistă generală a elevilor prin studii de nivel liceal, pe filiera vocațională, în profilul militar, specializarea matematică-informatică, cu predare intensiv în limba engleză.
Citește și: Când încep înscrierile la creșă și la grădiniță 2024: CALENDARUL anunțat de Ministerul Educației
Pentru mai multe informații, consiliere de specialitate şi ÎNSCRIERE, adresați-vă personalului Biroului Informare-Recrutare din cadrul Centrului militar județean Alba sau la numerele de telefon 0258.811.989 sau 0258.812.291 de luni-vineri, între orele 08:00-16:00 (marți 10:00-18:00).
Pentru anul școlar 2024 – 2025 sunt scoase la concurs 816 locuri în cele cinci colegii naționale militare din țară.
Învăţământul liceal militar este de tip vocaţional, în profilul militar, specializarea matematică-informatică.
Misiunea colegiului naţional militar este aceea de a pregăti candidaţi – absolvenţi de liceu cu diplomă de bacalaureat, pentru instituţiile/unităţile de formare a personalului militar profesionalizat, în mod special a ofițerilor și a maiștrilor militari.
Asigurarea unei pregătiri temeinice şi dezvoltarea competenţelor specifice profilului şi specializării sunt garanția promovării examenului de bacalaureat și a admiterii în învăţământul superior militar, precum și a adaptării rapide la rigorile și standardele instituției militare.
Se pot înscrie elevii aflaţi în clasa a VIII-a în anul de școlar 2023-2024.
CONDIȚII și CRITERII de recrutare și selecție
-cetăţenie română şi domiciliu stabil în România;
-vârsta de cel mult 16 ani împliniţi în anul desfăşurării concursului de admitere;
-absolvirea învăţământului secundar inferior sau ciclul gimnazial sau dovedirea absolvirii acestuia, până la data clasificării finale – ultima etapă a concursului de admitere;
-existența avizelor "Admis" la selecție și "Apt" la examinarea medicală.
Nu pot fi înscrişi candidaţii care sunt absolvenţi ai clasei a VIII-a din serii anterioare, care au participat la procesul de admitere în anii precedenţi şi au fost înmatriculaţi într-o unitate de învăţământ, în învăţământul liceal sau profesional.
Pe timpul celor patru ani de studiu, colegiul naţional militar asigură:
-pregătirea ştiinţifică şi umanistă generală a elevilor;
-dezvoltarea și diversificarea competențelor-cheie specifice profilului militar și specializării matematică-informatică, în paralel cu specializarea militară primară;
-familiarizarea cu mediul militar şi cu tradiţiile armatei române;
-orientarea profesională competentă a absolvenţilor pentru ca aceştia să urmeze o carieră militară de succes;
-identificarea, dezvoltarea și punerea în valoare a calităților personale ale fiecărui elev.
Admitere licee militare 2024
Candidații declarați "Admis" și "Apt" la probele de selecție susţin o probă eliminatorie, sub forma unui test grilă de verificare a cunoştinţelor la disciplinele limba şi literatura română şi matematică, iar notele obţinute se iau în considerare la calculul mediei finale de admitere; informaţii complete despre admitere se obţin de pe website-urile colegiilor naţionale militare.
Opțiunile candidaţilor care au fost declaraţi "Admis" în prima etapă şi au participat la evaluarea naţională, sunt introduse în aplicația informatică a Ministerului Educației Naționale, în vederea ierarhizării și repartizării candidaților în colegiile naționale militare; admiterea se face prin repartizare computerizată la nivel național, în ordinea descrescătoare a mediilor finale de admitere, în funcție de opțiuni și de numărul de locuri din fiecare colegiu național militar.
Poți opta pentru cel mult cinci colegii naționale militare, în ordinea preferințelor:
Colegiul Național Militar "Mihai Viteazul" – Alba Iulia
Colegiul Național Militar "Dimitrie Cantemir" – Breaza
Colegiul Național Militar "Ştefan cel Mare" – Câmpulung Moldovenesc
Colegiul Național Militar "Tudor Vladimirescu" – Craiova
Colegiul Național Militar "Alexandru Ioan Cuza" – Constanța
Studiile au durata de 4 ani (clasele IX-XII) şi se finalizează cu obţinerea diplomei de bacalaureat şi participarea la concursurile de admitere în instituţiile de învăţământ superior militar sau înmatricularea în învățământul postliceal militar de formare a maiștrilor militari.
Pe toată durata pregătirii în colegiul național militar, elevii beneficiază de școlarizare, cazare, masă, echipament, transport dus-întors pe perioada vacanțelor, asistență medicală gratuite.
Absolvenţii colegiului naţional militar au cele mai mari şanse de a avea o carieră strălucită în Armata României, datorită competențelor specifice dobândite pe parcursul celor patru ani de liceu.
Planul de școlarizare 2024
Colegiul Naţional Militar "Mihai Viteazul" Alba Iulia – 168 locuri
Colegiul Naţional Militar "Dimitrie Cantemir" Breaza – 168 locuri
Colegiul Naţional Militar "Ştefan cel Mare" Câmpulung Moldovenesc – 168 locuri
Colegiul Naţional Militar "Tudor Vladimirescu" Craiova – 168 locuri
Colegiul Naţional Militar "Alexandru Ioan Cuza" Constanța – 144 locuri
Secțiune Știri sub articolul principal
Urmăriți Ziarul Unirea și pe GOOGLE ȘTIRI
Știri recente din categoria Actualitate
Pensii 2024 – noua lege a pensiilor | Cum se poate cumula pensia cu salariul?
Pensii 2024 – noua lege a pensiilor | Cum se poate cumula pensia cu salariul? Fostul ministru al Muncii, Marius Budăi, care a lucrat o bună bucată de vreme la actuala lege a pensiilor, definitivată apoi de Simona Bucura Oprescu, a explicat, la România TV, de ce nu este bine să fie interzis prin lege […]
Secțiune Articole Similare
-
Opinii - Comentariiacum 7 ore
Obiceiuri, tradiții și superstiții de Buna Vestire: Zi aducătoare de veste minunată în care oamenii nu au voie să se certe. Credincioșii au dezlegare la pește
-
Sportacum 4 zile
Ultima etapă, sâmbătă, ora 15.00, pe "Arena Cugir": Metalurgistul Cugir – CSM Unirea Alba Iulia, derby "de Alba" cu miză imensă… pentru vizitatori
-
Opinii - Comentariiacum 3 zile
22 martie: Ziua Mondială a Apei. O zi în care se atrage atenţia asupra gestionării eficiene a resurselor disponibile
-
Sportacum 2 zile
FOTO: Metalurgistul Cugir – CSM Unirea Alba Iulia 1-1 (1-1), în derby "de Alba" | Dezamăgire pentru "alb-negri", care au ratat play-off-ul
-
Opinii - Comentariiacum 4 zile
21 martie: Ziua Internaţională a Copiilor Străzii. Să ne îndreptăm atenţia mai mult, măcar pentru o zi, către copiii fără copilărie
-
Opinii - Comentariiacum o zi
24 martie: Ziua mondială de luptă împotriva tuberculozei